2026 வங்காளதேச அரசியலமைப்பு வாக்கெடுப்பு

2026 வங்காளதேச அரசியலமைப்பு வாக்கெடுப்பு,  1971ம் ஆண்டின்  வங்காளதேச அரசியலமைப்பில் திருத்தங்கள் மேற்கொள்வதற்காக, சூலை 2025ஆம் ஆண்டில் வங்காளதேச  தலைமை ஆலோசகர் முகம்மது யூனுஸ் தலைமையிலான அரசு ஒரு அறிவிப்பு வெளியிட்டது. அதற்கு சூலை சாசனம் என்று பெயர்.  சூலை சாசனத்தின் விதிகள் மற்றும் வங்காளதேச அரசியலமைப்பில் தொடர்புடைய திருத்தங்கள் குறித்து வாக்காளர்களிடம் கேட்கப்பட்டது. இதற்காக "சூலை தேசிய சாசனம் (அரசியலமைப்பு திருத்தம்) அமலாக்க ஆணை, 2025" வெளியிடப்பட்டது.வாக்கெடுப்பில் "ஆம்" என்ற வாக்கெடுப்பு நிறைவேற்றப்பட்டது.பொதுமக்கள் இச்சாசனத்தை ஏற்கிறீர்களா அல்லது எதிர்க்கிறீர்கள என்பதற்கு ஆம்  அல்லது இல்லை என்பதற்கு வாக்களிக்க,  12 பிப்ரவரி 2026ல் நடைபெற்ற 2026 வங்காளதேச பொதுத் தேர்தலுக்கான வாக்கு சீட்டுடன், இதற்கு தனி வாக்கு சீட்டு வழங்கப்பட்டது.சூலை சாசனத்தை ஏற்றதற்கு அடையாளமாக  ஆம் என பெரும்பான்மையான பொதுமக்கள் வாக்களித்தனர்.

நாடாளுமன்றம், நிர்வாகம் மற்றும் நீதித்துறை ஆகிய அரசு நிறுவனங்களுக்கிடையேயான எதிர்விளைவுகளுக்கும், நிர்வாகத்தில் பொறுப்புணர்வை மேம்படுத்துவதற்கும் இந்த வாக்கெடுப்பு சீர்திருத்தங்களை முன்மொழிகிறது. வாக்கெடுப்பு நிறைவேற்றப்பட்டால், புதிதாக தேர்ந்தெடுக்கப்பட்ட நாடாளுமன்றம் சாசனத்தில் ஒப்புக் கொள்ளப்பட்ட அரசியலமைப்பில் மாற்றங்களைச் செயல்படுத்த ஒரு அரசியலமைப்பு சபையாக செயல்படும்.

பின்னணி
நவம்பர் 13, 2025 அன்று, வங்காளதேச குடியரசுத் தலைவர் முகமது சகாபுதீன் சூலை சாசனத்தை செயல்படுத்த "சூலை சாசன அமலாக்க உத்தரவை" வெளியிட்டார். இது வங்காளதேச தேர்தல் ஆணையத்திற்கு ஒரு வாக்கெடுப்பை ஏற்பாடு செய்வதற்கும் தேவையான சட்ட ஏற்பாடுகளைச் செய்வதற்கும் அங்கீகாரத்தை வழங்கியது.[7]

இந்த உத்தரவு ஒரு தேசிய வாக்கெடுப்புக்கு வழிவகுத்தது. அதில் வாக்காளர்கள் முன்மொழியப்பட்ட சீர்திருத்தங்களை அங்கீகரிப்பார்கள் அல்லது நிராகரிப்பார்கள். இதில் ஒரு இடைக்கால அரசாங்கம் மற்றும் ஒரு தன்னாட்சித் தேர்தல் ஆணையத்தை நிறுவுதல், இரு அவை நாடாளுமன்றத்தை அறிமுகப்படுத்துதல், பிரதமருக்கான பதவிக்கால வரம்புகள், அதிகரித்த குடியரசுத் தலைவரின் அதிகாரங்கள் மற்றும் நீதித்துறை சுதந்திரம் மற்றும் நாடாளுமன்றத்தில் பெண்களின் பிரதிநிதித்துவத்தை அதிகரித்தல் ஆகியவை அடங்கும். இச்சாசனம் அங்கீகரிக்கப்பட்டால், புதிதாக தேர்ந்தெடுக்கப்பட்ட அனைத்து நாடாளுமன்ற உறுப்பினர்களையும் கொண்ட ஒரு "அரசியலமைப்பு சீர்திருத்தக் குழு" உருவாக்கப்படும், அதன் முதல் அமர்வு தொடங்கிய நாளிலிருந்து 180 வேலை நாட்களுக்குள் அரசியலமைப்பு திருத்தங்களை முடிக்கப்படும். அதன் பின்னர் குழு கலைக்கப்படும். உத்தரவின் சில விதிகள் உடனடியாக நடைமுறைக்கு வந்தாலும், மற்றவை நேர்மறையான வாக்கெடுப்பு முடிவின் பேரில் மட்டுமே செயல்படுத்தப்படும். வாக்களிப்பை ஒழுங்கமைப்பதற்கும் சூலை சாசனத்தை வங்களாதேச அரசியலமைப்பில் முறையாக இணைப்பதற்கான சட்ட செயல்முறையை எளிதாக்குவதற்கும் தேர்தல் ஆணையம் பொறுப்பாகும்.
சூலை சாசனம்
சூலை தேசிய சாசனம் (அரசியலமைப்பு திருத்தம்) அமலாக்க ஆணை, 2025 என்பது வங்கதேசத்தின் 25 அரசியல் கட்சிகள் மற்றும் முகம்மது யூனுஸ் தலைமையிலான இடைக்கால அரசால் கையெழுத்திடப்பட்ட 28 பக்க அரசியல் ஒப்பந்தமாகும். What is Bangladesh’s ‘July Charter’ referendum and what it proposesஇதன் குறிக்கோள், வங்காளதேசத்தை பலர் "இரண்டாவது குடியரசு" என்று அழைக்கும் ஒரு அரசாக மாற்றுவதாகும் - இது எதிர்காலத்தில் சர்வாதிகாரத்திற்கு திரும்புவதைத் தடுக்க வடிவமைக்கப்பட்ட ஒரு அரசாக இருக்கும். 
 வாக்கெடுப்பு
பொதுமக்கள் சூலை சாசனத்தை ஏற்கிறீர்களா அல்லது எதிர்க்கிறீர்களா என்பதற்கு ஆம்  அல்லது இல்லை என்று கோரும் பொது வாக்கெடுப்பு,  12 பிப்ரவரி 2026 அன்று நடைபெற்ற 2026 வங்காளதேச பொதுத் தேர்தலுடன் சேர்த்து நடைபெற்றது. இதற்கு தனி சீட்டு வழங்கப்பட்டது.

சூலை சாசனத்தின் முக்கிய கூறுகள்
பிரதமருக்கான அதிகார வரம்புகள்
 எந்தவொரு நபரும் தங்கள் வாழ்நாளில் 10 ஆண்டுகளுக்கு மேல் (அல்லது இரண்டு முறை) பிரதமராக பணியாற்ற முடியாது.

 பிரதமர் இனி ஒரே நேரத்தில் 'கட்சித் தலைவராக' மற்றும் 'அரசாங்கத் தலைவராக' பணியாற்ற முடியாது.

 பிரதமரால் இனி அவசரகால நிலையை மட்டும் அறிவிக்க முடியாது; அதற்கு அமைச்சரவைக் குழு மற்றும் எதிர்க்கட்சித் தலைவரின் எழுத்துப்பூர்வ ஒப்புதல் தேவை.

பாராளுமன்ற சீர்திருத்தங்கள்
 இரு அவைகள் கொண்ட நாடாளுமன்றத்தை நிறுவுதல். தற்போதுள்ள ஜாதிய சங்கசத் கீழ் அவை ஆக மாறும், மேலும் 100 உறுப்பினர்களைக் கொண்ட புதிய மேல் அவை (செனட்) உருவாக்குதல்.

 அரசியலமைப்பின் பிரிவு 70ஐ ஒழித்தல்: தங்கள் சொந்தக் கட்சிக்கு எதிராக வாக்களிக்கும் எந்தவொரு நாடாளுமன்ற உறுப்பினரையும் தற்போது பதவி நீக்கம் செய்யும் இந்த சர்ச்சைக்குரிய விதி 70 நீக்கப்படும் அல்லது கணிசமாக பலவீனப்படுத்தப்படும்.

 எதிர்ப்புப் பங்கு: நாடாளுமன்றத்தின் துணைத் தலைவரை முக்கிய எதிர்க்கட்சியிலிருந்து தேர்ந்தெடுக்கப்பட வேண்டும்.

 பெண்கள் பிரதிநிதித்துவம்: கீழ் அவையில் பெண்களுக்கு ஒதுக்கப்பட்ட இடங்கள் 100 இடங்களாக (மொத்தம் 400) அதிகரிக்கப்படும்.

தேர்தல் முறை & இடைக்கால அரசு
 இடைக்கால அரசு: ஒவ்வொரு பொதுத் தேர்தலையும் மேற்பார்வையிட கட்சி சார்பற்ற இடைக்கால அரசை நியமிப்பது. 

 வாக்களிக்கும் முறை: காகித வாக்குச்சீட்டுகளின் கட்டாய பயன்பாடு; மின்னணு வாக்குப்பதிவு இயந்திரங்கள் ஏற்கக்கூடாது.

 தேர்தல் ஆணையம்: நாடாளுமன்றக் குழுவால் சரிபார்க்கப்பட்ட தன்னாட்சி நிபுணர்களை உள்ளடக்கியதாக ஆணையம் மறுசீரமைக்கப்படும்.

அடையாளம் & அரசின் கொள்கைகள்
தேசிய அடையாளம்: குடிமக்களின் அதிகாரப்பூர்வ தேசியம் "வங்காளம்" என்பதிலிருந்து "வங்காளதேசம்" என மாறுகிறது, இதனால் வங்காள மொழி அல்லாத பழங்குடி மக்களும் இதில் அடங்கும்.

அரசின் அலுவல் மொழி: வங்காள மொழி அரசு மொழியாக இருந்தாலும், வங்காளதேசத்தில் பேசப்படும் மற்ற அனைத்து தாய்மொழிகளும் அதிகாரப்பூர்வ அங்கீகாரத்தைப் பெறும்.

 முக்கியக் கொள்கைகள்: அரசின் நான்கு கொள்கைகள் (தேசியவாதம், சோசலிசம், ஜனநாயகம், மதச்சார்பின்மை) சமத்துவம், மனிதநேயம், சமூக நீதி மற்றும் மத நல்லிணக்கத்தால் மாற்றப்படுகிறது.

நீதித்துறை & சட்ட உரிமைகள்
 நீதித்துறை சுதந்திரம்: ஒரு "உச்ச நீதித்துறை குழு" மற்றும் ஒரு தன்னாட்சி நீதித்துறை நியமன ஆணையம் உருவாக்கப்படும். இதனால் பிரதமர் நேரடியாக நீதிபதிகளைத் தேர்ந்தெடுக்க முடியாது.

 புதிய அடிப்படை உரிமைகள்: தடையற்ற இணைய சேவைக்கான உரிமை மற்றும் தனிப்பட்ட தரவுகளைப் பாதுகாப்பது அரசியலமைப்பு உரிமைகளாக சேர்க்கப்படும்.

 குடியரசுத் தலைவரின் மன்னிப்புகள்: பாதிக்கப்பட்டவரின் குடும்பத்தினரின் ஒப்புதல் இல்லாமல் குடியரசுத் தலைவர் இனி ஒரு குற்றவாளியை மன்னிக்க முடியாது.

நிர்வாக மற்றும் ஊழல் எதிர்ப்பு சீர்திருத்தங்கள்
 தன்னாட்சி ஆணையங்கள்: ஊழல் எதிர்ப்பு ஆணையம் (ACC), மனித உரிமைகள் ஆணையம் மற்றும் தகவல் ஆணையம் ஆகியவற்றிற்கு முழு நிதி மற்றும் நிர்வாக சுதந்திரம் வழங்கப்படும்.

காவல்துறை சீர்திருத்தம்: ஆளும் கட்சியால் பயன்படுத்தப்படும் "படையிலிருந்து" காவல்துறையை குடிமக்களுக்கான "சேவையாக" மாற்றுதல் மற்றும் காவல்துறையை ஒரு தன்னாட்சி அமைப்பின் கீழ் செயல்படுத்தல்.

   கோமில்லா மற்றும் பரித்பூர் என இரண்டு புதிய கோட்டங்கள் நிறுவுதல்.

போராட்டக்காரர்களுக்கான இழப்பீடு: சூலை-ஆகஸ்டு 2024 எழுச்சியில் பங்கேற்ற அனைத்து மாணவர்கள் மற்றும் குடிமக்களுக்கும் சட்டப் பாதுகாப்பு (இழப்பீடு) வழங்குதல்.

வாக்கெடுப்பு முடிவுகள்
2026 வங்காளதேச் நாடாளுமன்றத் தேர்தலுடன் நடைபெற்ற சூலை சாசனத்திற்கான பொது வாக்கெடுப்பில் பதிவான வாக்குகளில், ஆம் என்பதற்கு  4,80,74,429 வாக்குகளும்; இல்லை 2,25,65,627 என்பதற்கு வாக்குளும் பதிவு செய்தனர்.  எனவே எளிய பெரும்பான்மை வாக்குகளால் சூலை சாசனம் பொதுமக்கள் ஏற்றுக் கொள்ளப்பட்டது.‘Yes’ triumphs in Bangladesh referendum with 60% voter turnout

இதனையும் காண்க
  2026 வங்காளதேசப் பொதுத்தேர்தல்
மேற்கோள்கள்

பகுப்பு:வங்காளதேச அரசு
பகுப்பு:வங்காளதேச வரலாறு
பகுப்பு:வங்காளதேசத்தில் தேர்தல்கள்